Държавен вестник, бр. 101, 2014 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  101
2. особеностите на маршрута/патрулния 
участък и поста и какви конкретни задачи 
трябва да се изпълняват по време на наряда; 
3. редът за охраната и наблюдението на 
маршрута/патрулния участък и поста; 
4.     редът за осъществяване на комуникация­
та и взаимодействието с оперативния дежурен, 
съседните наряди, другите органи на МВР и 
държавни органи с контролни функции в зо­
ната за отговорност; 
5. другa необходима информация. 
Чл. 90. (1) В зависимост от развитието 
на оперативната обстановка началниците на 
ГОДГ, ГГПК, МГПГ, МГПВ, ГЛС и ГОПТЛ 
ежедневно съставят план за разстановката на 
силите и средствата по смени през денонощието 
(приложение № 8). 
(2) Изготвянето на ежедневната разстановка 
на силите и средствата е основно задължение 
на началниците по ал. 1 и не може да се де­
легира на подчинените им служители. 
(3) Само при отсъствие на служителите по 
ал. 1 изготвянето на плана се осъществява 
от служители – полицейски инспектори, или 
други длъжностни лица, които ги заместват. 
(4) Планът за разстановка на силите и сред­
ствата се обявява пред инспекторския състав 
и оперативните дежурни, а на нарядите се 
обявява в касаещия ги обем на инструктажа. 
(5) Изпълнението на плана се отразява в 
книгата за гранично-полицейските наряди. 
Чл. 91. (1) Книгата за гранично-полицей­
ските наряди (приложение № 9) е основен 
служебен документ за отчет на: 
1. ежедневната дейност по осъществяване 
наблюдението на държавната граница и спе­
цифичната охранителна дейност в зоните на 
международните летища; 
2. провеждането на инструктажа; 
3. резултатите от осъществената контролна 
и друга организационно-управленска дейност. 
(2) Воденето и съхранението на книгата за 
гранично-полицейските наряди се осъществява 
от служители от инспекторския състав, а в 
тяхно отсъствие – от служителя, определен да 
извършва инструктаж на нарядите. 
(3) Съдържанието, както и редът за водене 
и попълване на книгата за гранично-полицей­
ските наряди се определят с писмени указания 
на директора на ГДГП. 
Раздел IV
Организация на взаимодействието и комуни-
кациите
Чл. 92. (1) За осигуряване на точното и 
правилното изпълнение на задачите директо­
рите на РДГП и началниците на ГПУ/БГПК/
СОВН организират и поддържат постоянно 
взаимодействие и маневреност на гранично-
полицейските сили. 
(2) Взаимодействието с корабите и самоле­
тите на граничните служби/бреговите охрани 
на черноморските държави се осъществява 
чрез Черноморския граничен координацио­
нен информационен център, националните 
гранични координационни центрове, а по 
р. Дунав – чрез Съвместния българо-румънски 
контактен център, Гюргево. 
Чл. 93. Взаимодействието се изразява в 
съгласуването по цел, време и място на дейст­
вията и взаимната помощ на ГПН и другите 
структури, имащи отношение по изпълнението 
на задачите. 
Чл. 94. Маневреността на силите и сред­
ствата се осигурява чрез организираното 
и своевременното им преместване от едно 
място на друго съобразно необходимостта и 
развитието на оперативната обстановка с цел 
предотвратяване и пресичане на подготовката 
и извършването на престъпления в зоните за 
отговорност. 
Чл. 95. (1) Комуникациите са основно сред­
ство за управление на структурните звена и 
нарядите. 
(2) Директорите на РДГП и началниците на 
ГПУ/БГПК/СОВН организират и поддържат 
постоянна връзка с подчинените им структурни 
звена, подразделения и наряди. 
Раздел V
Провеждане на специализирани полицейски 
операции
Чл. 96. Специализираната полицейска опе­
рация е съвкупност от съгласувани по цел, 
задачи, място и време действия на РДГП, ГПУ, 
БГПК и СОВН, провеждани самостоятелно 
или във взаимодействие с други структури на 
МВР, както и с други ведомства в съчетание 
с оперативни мероприятия за откриване и 
задържане на извършители на престъпления 
и нарушения, издирвани лица и транспортни 
средства, както и за осъществяването на пре­
вантивна дейност. 
Чл. 97. (1) За осигуряване управлението на 
силите и средствата при организирането и про­
веждането на СПО се назначава ръководител 
на операцията и се създава оперативен щаб. 
(2) Числеността и съставът на оперативния 
щаб се определят в зависимост от характера 
и мащаба на операцията, като се предвиждат: 
1. група/помощник-ръководител за управ- 
ление на силите и средствата; 
2. група/експерт за логистично осигуряване; 
3. група/експерт за обмен на информация; 
4. група/експерт по морските и речните 
въпроси (когато операцията се провежда на 
морски или речен участък). 
(3) Оперативният щаб изпълнява следните 
задачи: 
1. подготвя предложения за вземане на 
решение и разработва план за операцията; 
2. организира пункт за управление и оси­
гурява постоянна връзка с всички структурни 
звена, подразделения и наряди;